ᱫᱮᱦᱨᱟᱫᱩᱱ

ᱫᱮᱦᱨᱟᱫᱩᱱ (ᱩᱪᱨᱟᱹᱣ ᱺ ᱤᱸᱜᱽᱞᱤᱥ ᱛᱮ Dehradun), ᱫᱮᱦᱨᱟᱫᱩᱱ ᱦᱚᱱᱚᱛ ᱨᱮᱭᱟᱜ ᱢᱟᱨᱟᱝᱥᱟᱲᱟ ᱠᱟᱱᱟ ᱡᱟᱦᱟᱸ ᱫᱚ ᱥᱤᱧᱚᱛ ᱨᱮᱭᱟᱜ ᱨᱟᱡᱽᱜᱟᱲ ᱫᱤᱞᱞᱤ ᱠᱷᱚᱱ ᱒᱓᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱫᱩᱱ ᱜᱷᱟᱹᱴᱤ ᱨᱮ ᱵᱚᱥᱠᱚᱫ ᱟᱠᱟᱱᱟ ᱾ ᱑ ᱱᱚᱵᱷᱮᱢᱵᱚᱨ ᱒᱐᱐᱐ ᱦᱤᱞᱚᱜ ᱩᱛᱛᱚᱨ ᱯᱨᱚᱫᱮᱥ ᱯᱚᱱᱚᱛ ᱦᱟᱹᱴᱤᱧ ᱠᱟᱛᱮ ᱛᱤᱱ ᱡᱚᱦᱚᱜ ᱩᱛᱛᱚᱨᱟᱠᱷᱚᱸᱰ ᱯᱚᱱᱚᱛ ᱨᱮᱭᱟᱜ ᱜᱚᱲᱦᱚᱱ ᱦᱩᱭ ᱞᱮᱱᱟ ᱾ ᱤᱱ ᱚᱠᱛᱚ ᱨᱮ ᱚᱱᱟᱫᱚ ᱩᱛᱛᱚᱨᱟᱠᱷᱚᱸᱰ (ᱩᱱ ᱡᱚᱦᱚᱜ ᱩᱛᱛᱚᱨᱟᱧᱪᱚᱞ) ᱨᱮᱭᱟᱜ ᱨᱟᱡᱽᱜᱟᱲ ᱵᱮᱱᱟᱣ ᱮᱱᱟ ᱾ ᱰᱮᱦᱨᱟᱰᱩᱱ ᱫᱚ ᱫᱟᱬᱟᱱ ᱦᱚᱲ, ᱥᱮᱪᱮᱫ, ᱞᱟᱠᱪᱟᱨ, ᱥᱟᱹᱨᱤᱭᱟᱹᱛ ᱪᱚᱨᱚᱠ ᱞᱟᱹᱜᱤᱫ ᱞᱟᱯᱷᱟᱝ ᱴᱷᱟᱶ ᱮ ᱟᱢᱮᱴ ᱟᱠᱟᱫᱼᱟ ᱾

ᱱᱟᱜᱟᱢ
ᱫᱮᱦᱨᱟᱫᱩᱱ ᱨᱮᱭᱟᱜ ᱱᱟᱜᱟᱢ ᱫᱚ ᱛᱤᱱᱟᱹᱜ ᱥᱟᱭ ᱥᱮᱨᱢᱟ ᱢᱟᱨᱮᱱᱟᱜ ᱠᱟᱱᱟ ᱾ ᱰᱮᱦᱨᱟᱰᱩᱱ ᱠᱷᱚᱱ ᱕᱖ ᱠᱤᱞᱳ ᱢᱤᱴᱚᱨ ᱥᱟᱺᱜᱤᱧ ᱠᱟᱞᱥᱤ ᱥᱩᱨ ᱨᱮ ᱢᱮᱱᱟᱜ ᱫᱷᱤᱨᱤ ᱚᱞ ᱠᱷᱚᱱ ᱛᱷᱟᱨᱰ ᱥᱮᱱᱪᱚᱨᱤ ᱵᱤᱥᱤᱤ ᱨᱮ  ᱚᱥᱳᱠ ᱥᱚᱢᱨᱟᱴ ᱟᱜ ᱚᱫᱷᱤᱠᱟᱨ ᱛᱟᱦᱮᱸ ᱠᱟᱱᱟ ᱢᱮᱱᱛᱮ ᱵᱮᱣᱨᱟ ᱧᱟᱢᱚᱜᱼᱟ ᱾ ᱫᱮᱦᱨᱟᱫᱩᱱ ᱫᱚ ᱜᱷᱟᱱᱮ ᱜᱮ ᱵᱟᱹᱭᱨᱤ ᱠᱚᱫᱚᱭ ᱢᱩᱦᱤᱛ ᱟᱹᱜᱩ ᱟᱠᱟᱫ ᱠᱚᱣᱟ ᱾ ᱠᱷᱞᱤᱞᱩᱞᱞᱟ ᱠᱷᱟᱸ ᱟᱜ ᱟᱹᱜᱩᱣᱟᱹᱱ ᱛᱮ ᱑᱖᱕᱔ ᱥᱟᱞᱮᱨᱮ ᱫᱮᱦᱨᱟᱫᱩᱱ ᱨᱮ ᱢᱩᱜᱚᱞ ᱯᱟᱹᱭᱠᱚ ᱠᱚ ᱟᱠᱨᱚᱢᱚᱬ ᱞᱮᱜᱼᱟ ᱾ ᱥᱤᱨᱢᱳᱨ ᱨᱤᱱᱤᱡ ᱨᱟᱡᱟ ᱥᱩᱵᱷᱟᱥ ᱯᱨᱚᱠᱟᱥ ᱟᱜ ᱜᱚᱲᱚ ᱛᱮ ᱠᱷᱟᱸ ᱜᱷᱟᱰᱷᱟ ᱨᱤᱱᱤᱡ ᱨᱟᱡᱟ ᱯᱨᱩᱛᱷᱵᱤ ᱥᱟᱦ ᱮ ᱦᱟᱨᱟᱣ ᱮ ᱨᱮᱭ ᱡᱤᱛᱠᱟᱹᱨ ᱞᱮᱱᱟ ᱾ ᱜᱟᱹᱫᱽᱫᱤ ᱠᱷᱚᱱ ᱵᱮᱫᱚᱠᱷᱚᱞ ᱟᱠᱟᱫᱮ ᱨᱟᱡᱟ ᱱᱚᱣᱟ ᱠᱟᱛᱷᱟ ᱪᱮᱛᱟᱱ ᱨᱮ ᱜᱟᱹᱫᱽᱫᱤ ᱨᱮᱠᱚ ᱫᱩᱲᱩᱵ ᱚᱪᱚ ᱟᱫᱮᱭᱟ ᱫᱚ, ᱟᱡ ᱞᱟᱹᱠᱛᱤ ᱞᱮᱠᱟ ᱢᱩᱜᱚᱞ ᱵᱟᱫᱽᱥᱟᱦ ᱥᱟᱦᱡᱟᱦᱟᱸ ᱫᱚ ᱠᱷᱟᱡᱽᱱᱟᱭ ᱦᱟᱞᱟ ᱮ ᱢᱟ ᱾ ᱱᱚᱣᱟ ᱫᱚ ᱑᱗᱗᱒ ᱥᱟᱞᱮᱨᱮ ᱜᱩᱡᱽᱡᱚᱨ ᱠᱚ ᱰᱟᱠᱟᱛ ᱞᱮᱜᱼᱟ ᱾ ᱤᱱᱟᱹ ᱛᱟᱭᱚᱢ ᱨᱟᱡᱟ ᱞᱚᱞᱚᱛ ᱥᱟᱦ ᱡᱟᱦᱟᱸᱭ ᱫᱚ ᱯᱨᱩᱛᱷᱵᱤ ᱥᱟᱦ ᱤᱡ ᱵᱚᱝᱥᱚ ᱵᱩᱱᱤᱭᱟᱹᱫᱽ ᱮ ᱛᱟᱦᱮᱸ ᱠᱟᱱᱟ ᱩᱱᱤᱭᱤᱡ ᱦᱚᱯᱤᱱ ᱮᱨᱟ ᱜᱩᱞᱟᱵᱽ ᱥᱤᱝ ᱧᱩᱛᱩᱢᱟᱱ ᱜᱩᱡᱚᱨ ᱴᱷᱮᱱ ᱠᱚ ᱡᱟᱶᱟᱭ ᱞᱮᱫᱮ ᱛᱟᱦᱮᱸᱫ ᱾ ᱜᱩᱞᱟᱵᱽ ᱥᱤᱝ ᱤᱡ ᱦᱚᱯᱚᱱ ᱟᱜ ᱫᱟᱵᱚᱱ ᱫᱮᱦᱨᱟᱫᱩᱱ ᱪᱮᱛᱟᱱ ᱨᱮ ᱛᱟᱦᱮᱸ ᱠᱟᱱᱟ ᱾ ᱟᱨ ᱩᱱᱠᱩ ᱵᱚᱝᱥᱚ ᱠᱚ ᱱᱤᱛᱚᱜ ᱚᱠᱛᱚ ᱨᱮᱦᱚᱸ ᱚᱱᱟ ᱱᱟᱜᱟᱨ ᱨᱮᱠᱚ ᱧᱟᱢ ᱫᱟᱲᱮᱭᱟᱜᱼᱟ ᱾

ᱛᱷᱟᱯᱚᱱ
ᱫᱮᱦᱨᱟᱫᱩᱱ ᱨᱮᱭᱟᱜ ᱛᱷᱟᱯᱚᱱ ᱫᱚ ᱑᱖᱙᱙ ᱥᱟᱞᱮ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱞᱟᱹᱭ ᱟᱠᱚ ᱫᱚ ᱥᱤᱠᱷ ᱠᱚᱭᱤᱡ ᱜᱩᱨᱩ ᱨᱟᱢᱨᱟᱭ ᱠᱤᱨᱚᱛᱯᱩᱨ ᱯᱚᱧᱡᱟᱵᱽ ᱠᱷᱚᱱ ᱦᱮᱡ ᱠᱟᱛᱮ ᱱᱚᱰᱮᱭ ᱵᱚᱥᱠᱚᱫ ᱞᱮᱱᱟ ᱾ ᱢᱚᱜᱚᱞ ᱥᱚᱢᱨᱟᱴ ᱚᱣᱨᱚᱝᱜᱚᱡᱮᱵᱽ ᱫᱚ ᱛᱤᱱᱟᱹᱜ ᱜᱟᱱ ᱟᱹᱛᱩ ᱫᱚ ᱛᱤᱦᱨᱤ ᱱᱚᱨᱮᱥ ᱠᱷᱚᱱ ᱫᱟᱱ ᱛᱮᱭ ᱠᱚᱭ ᱟᱫᱮ ᱛᱟᱦᱮᱸᱫ ᱾ ᱱᱚᱸᱰᱮ ᱩᱱᱤ ᱫᱚ ᱑᱖᱙᱙ ᱥᱟᱞᱮ ᱨᱮ ᱢᱩᱜᱚᱞ ᱴᱚᱸᱵᱽ ᱥᱟᱶ ᱢᱮᱥᱟ ᱫᱷᱟᱨᱟᱜ ᱠᱟᱱ ᱢᱩᱫᱽᱨᱤ ᱦᱚᱸᱭ ᱵᱮᱱᱟᱣ ᱦᱚᱪᱚ ᱞᱮᱜᱼᱟ ᱡᱟᱦᱟᱸ ᱫᱚ ᱛᱮᱦᱮᱧ ᱫᱷᱟ.ᱵᱤᱡ ᱢᱮᱱᱟᱜᱼᱟ ᱾ ᱯᱟᱞᱮ ᱜᱩᱨᱩ ᱠᱚᱣᱟᱜ ᱰᱮᱨᱟ ᱱᱚᱣᱟ ᱜᱷᱟ.ᱴᱤ ᱨᱮ ᱛᱟᱦᱮᱸᱰ ᱠᱷᱟᱹᱛᱤᱨ ᱜᱮ ᱱᱚᱣᱟ ᱴᱚᱴᱷᱟ ᱨᱮᱭᱟᱜ ᱧᱩᱛᱩᱢ ᱫᱚ ᱫᱮᱦᱨᱟᱫᱩᱱ ᱢᱮᱱᱛᱮ ᱦᱩᱭ ᱡᱟᱦᱟᱸᱱ ᱠᱚᱜᱼᱟ ᱾ ᱱᱚᱣᱟ ᱥᱟᱶᱛᱮ ᱢᱤᱫ ᱟ.ᱰᱤ ᱢᱟᱨᱮ ᱞᱮᱡᱮᱸᱰ ᱞᱮᱠᱟᱛᱮ

ᱦᱚᱭ ᱫᱟᱜ
ᱫᱮᱦᱨᱟᱫᱩᱱ ᱨᱮᱭᱟᱜ ᱦᱚᱭ ᱦᱤᱥᱤᱫ ᱫᱚ ᱞᱚᱞᱚ ᱜᱮᱭᱟ ᱾ ᱚᱸᱰᱮᱱᱟᱜ ᱴᱮᱢᱯᱚᱨᱮᱪᱚᱨ ᱫᱚ ᱑᱖ ᱠᱷᱚᱱ ᱓᱖ ᱥᱮᱞᱥᱤᱭᱚᱥ ᱵᱷᱤᱛᱨᱤ ᱨᱮ ᱛᱟᱦᱮᱸᱱᱟ ᱾ ᱫᱮᱦᱨᱟᱫᱩᱱ ᱨᱮ ᱮᱵᱷᱚᱨᱮᱡᱽ ᱒᱐᱗᱓.᱓ ᱢᱢ ᱡᱟᱹᱯᱩᱫ ᱦᱩᱭᱩᱜᱼᱟ ᱾ ᱵᱟᱹᱲᱛᱤ ᱡᱟᱹᱯᱩᱫ ᱫᱚ ᱡᱩᱱ ᱟᱨ ᱥᱮᱯᱴᱮᱢᱵᱚᱨ ᱛᱟᱞᱟᱨᱮ ᱦᱩᱭᱩᱜᱼᱟ ᱾ ᱚᱜᱚᱥᱴ ᱨᱮᱫᱚ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱡᱟᱹᱯᱩᱫ ᱦᱩᱭᱩᱜᱼᱟ ᱾

ᱱᱟᱜᱟᱨ ᱤᱫᱤ ᱠᱟᱛᱮ
ᱨᱟᱡᱽᱯᱩᱨ ᱦᱚᱨ ᱨᱮ ᱟᱨᱵᱟᱝ ᱰᱟᱞᱚᱱᱵᱟᱞᱟ ᱨᱮᱭᱟᱜ ᱢᱟᱨᱮ ᱟᱵᱟᱥᱤᱭᱟᱹ ᱴᱚᱴᱷᱟ ᱨᱮ ᱥᱟᱢᱟᱝ ᱡᱚᱢᱩᱱᱟ ᱱᱟᱜᱟᱨ ᱥᱚᱲᱚᱠ ᱠᱷᱚᱱ ᱫᱮᱦᱨᱟᱫᱩᱱ ᱮᱛᱚᱦᱚᱵᱚᱜᱼᱟ ᱾ ᱥᱚᱲᱚᱠ ᱨᱮᱭᱟᱜ ᱵᱟᱱᱟᱨ ᱫᱷᱟᱨᱮ ᱨᱮ ᱢᱮᱱᱟᱜ ᱚᱥᱟᱨ ᱯᱤᱸᱰᱟᱹ ᱟᱨ ᱪᱚᱨᱚᱠ ᱫᱟᱨᱥᱟᱬ ᱥᱟᱹᱲᱤᱢ ᱟᱱᱟᱜ ᱫᱚᱞᱟᱱ ᱱᱚᱣᱟ ᱵᱟᱡᱟᱨ ᱨᱮᱭᱟᱜ ᱩᱯᱨᱩᱢ ᱫᱚ ᱾ ᱱᱚᱣᱟ ᱫᱚᱞᱟᱱ ᱨᱮ ᱡᱚ ᱛᱮ ᱯᱮᱨᱮᱡ ᱟᱠᱟᱱ ᱫᱟᱨᱮ ᱨᱮᱭᱟᱜ ᱵᱟᱲᱜᱮ ᱡᱚᱛᱚ ᱦᱚᱲᱟᱜ ᱫᱷᱮᱭᱟᱱ ᱮ ᱢᱩᱦᱤᱛᱟ ᱾ ᱜᱷᱩᱲᱤ ᱚᱲᱟᱜ ᱠᱷᱚᱱ ᱢᱟᱬᱟᱝ ᱫᱷᱟ.ᱵᱤᱡ ᱯᱟᱥᱱᱟᱣ ᱟᱠᱟᱱ ᱨᱩᱝᱜᱤᱱ ᱯᱚᱞᱴᱚᱱ ᱵᱟᱡᱟᱨ ᱡᱟᱦᱟᱸ ᱨᱮᱭᱟᱜ ᱡᱚᱛᱚ ᱠᱷᱚᱱ ᱵᱟ.ᱲᱛᱤ ᱢᱟᱨᱮ ᱟᱨ ᱵᱷᱤᱲ ᱵᱟᱡᱟᱨ ᱠᱟᱱᱟ ᱾ ᱱᱚᱣᱟ ᱵᱟᱡᱟᱨ ᱫᱚ ᱩᱱ ᱡᱚᱦᱚᱜ ᱨᱩᱯ ᱮ ᱦᱟᱛᱟᱣ ᱠᱮᱫᱼᱟ ᱡᱟᱦᱟᱸ ᱛᱤᱱ ᱡᱚᱦᱚᱜ ᱑᱘᱒᱐ ᱥᱟᱞᱮ ᱨᱮ ᱵᱨᱤᱴᱤᱥ ᱥᱮᱱᱟ ᱦᱟᱜ ᱜᱟᱫᱮᱞ ᱦᱤᱡᱩᱜ ᱨᱮᱭᱟᱜ ᱚᱠᱛᱚ ᱯᱟᱲᱟᱣ ᱮᱱᱟ ᱾ ᱛᱮᱦᱮᱧ ᱱᱚᱣᱟ ᱵᱟᱡᱟᱨ ᱨᱮ ᱡᱚ, ᱩᱛᱩ ᱡᱚ, ᱞᱮᱠᱟᱱ ᱞᱮᱠᱟᱱ ᱞᱩᱜᱽᱲᱤ, ᱵᱮᱱᱟᱣ ᱴᱷᱤᱠ ᱞᱩᱜᱽᱲᱤ, ᱡᱩᱛᱟᱹ ᱟᱨ ᱚᱲᱟᱜ ᱨᱮ ᱫᱤᱱᱟᱹᱢ ᱦᱤᱞᱚᱜ ᱠᱟᱹᱢᱤ ᱨᱮ ᱦᱤᱡᱩᱜ ᱥᱟᱢᱟᱱ ᱧᱟᱢᱚᱜᱼᱟ ᱾

ᱦᱮᱡᱥᱮᱱ
ᱥᱚᱲᱚᱠ ᱦᱚᱨ ᱺ ᱫᱮᱦᱨᱟᱫᱩᱱ ᱫᱤᱥᱚᱢ ᱨᱮᱭᱟᱜ ᱟᱹᱰᱤ ᱯᱟᱦᱴᱟ ᱠᱷᱚᱱ ᱥᱚᱲᱚᱠ ᱦᱚᱨ ᱛᱮ ᱡᱩᱲᱟᱹᱭ ᱟᱠᱟᱱᱟ ᱟᱨ ᱚᱸᱰᱮ ᱡᱟᱦᱟᱸ ᱴᱚᱴᱷᱟ ᱠᱷᱚᱱ ᱜᱮ ᱵᱚᱥ ᱟᱨᱵᱟᱝ ᱴᱮᱠᱥᱤ ᱛᱮ ᱟᱹᱰᱤ ᱟᱞᱜᱟ ᱛᱮ ᱥᱮᱴᱮᱨ ᱦᱩᱭ ᱫᱟᱲᱮᱭᱟᱜᱼᱟ ᱾ ᱡᱚᱛᱚ ᱞᱮᱠᱟᱱ ᱵᱟᱥ, ᱜᱟᱱᱫᱷᱤ ᱵᱟᱥ ᱥᱴᱮᱸᱰ, ᱡᱟᱦᱟᱸ ᱫᱚ ᱫᱤᱞᱞᱤ ᱵᱟᱥ ᱥᱴᱮᱸᱰ ᱧᱩᱛᱩᱢ ᱛᱮ ᱵᱟᱱᱟᱰᱟᱭ ᱢᱮᱱᱟᱜᱼᱟ, ᱚᱸᱰᱮ ᱠᱷᱚᱱ ᱟᱲᱟᱜᱚᱜᱼᱟ ᱾ ᱚᱸᱰᱮ ᱫᱚ ᱵᱟᱨᱭᱟ ᱵᱚᱥ ᱥᱴᱟᱸᱰ ᱢᱮᱱᱟᱜᱼᱟ ᱾ ᱫᱮᱦᱨᱟᱫᱩᱱ ᱟᱨ ᱫᱤᱞᱞᱤ, ᱥᱤᱢᱞᱟ ᱟᱞ ᱢᱚᱥᱩᱨᱤ ᱛᱟᱞᱟ ᱨᱮ ᱰᱤᱞᱠᱥ/ᱥᱮᱢᱤ ᱰᱤᱞᱠᱥ ᱵᱚᱥ ᱥᱮᱵᱟ ᱨᱮᱭᱟᱜ ᱥᱩᱵᱩᱫᱷᱟ ᱢᱮᱱᱟᱜᱼᱟ ᱾ ᱱᱚᱣᱟ ᱵᱚᱥ ᱠᱚᱫᱚ ᱠᱞᱮᱢᱮᱴ ᱴᱟᱶᱱ ᱠᱷᱚᱱ ᱥᱩᱨ ᱨᱮ ᱢᱮᱱᱟᱜ ᱤᱱᱴᱚᱨᱱᱮᱥᱱᱟᱞ ᱵᱚᱥ ᱴᱚᱨᱢᱤᱱᱟᱞ ᱠᱷᱚᱱ ᱪᱟᱞᱟᱜᱼᱟ ᱾ ᱫᱤᱞᱞᱤ ᱨᱮᱭᱟᱜ ᱜᱟᱱᱫᱷᱤ ᱵᱚᱥ ᱥᱴᱟᱸᱰ ᱠᱷᱚᱱ ᱮᱥᱤ ᱰᱤᱞᱠᱥ ᱵᱚᱥ ᱦᱚᱸ ᱪᱟᱹᱞᱩᱜ ᱠᱟᱱᱟ ᱾ ᱱᱚᱣᱟ ᱥᱩᱵᱤᱫᱷᱟ ᱫᱚ ᱦᱟᱹᱞᱤ ᱜᱮ ᱭᱩᱮᱮᱥᱟᱨᱴᱤᱥᱤ ᱦᱚᱛᱮᱛᱮ  ᱮᱛᱚᱦᱚᱵ ᱦᱩᱭ ᱟᱠᱟᱱᱟ ᱾

ᱟᱨ ᱦᱚᱸ ᱧᱮᱞ ᱢᱮ

ᱥᱟ.ᱠᱷᱭᱟ.ᱛ

ᱵᱟᱦᱨᱮ ᱡᱚᱱᱚᱲ

 ᱫᱮᱦᱨᱟᱫᱩᱱ ᱨᱮᱭᱟᱜ ᱥᱚᱝ ᱯᱩᱨᱩᱱ ᱵᱟᱰᱟᱭ ᱡᱚᱝ

ᱛᱷᱚᱠ:ᱥᱤᱧᱚᱛ ᱨᱮᱟᱜ ᱨᱟᱡᱽᱜᱟᱲ ᱠᱚ